דידייה ברוסו

ז'אן-שארל דידייה קפיי ברוסו (בצרפתית: Jean-Charles Didier Kpéhi Brossou; נולד ב-23 בדצמבר 1989 בחוף השנהב) הוא כדורגלן מחוף השנהב המשחק בעמדת הקשר בקבוצת צ'יטגונג אבהאני.

קריירת מועדונים

תחילת הקריירה 
ברוסו נולד בחוף השנהב. בשנת 2007 החל לשחק במימוסאס, מועדון פאר מאביג'אן, בירת חוף השנהב. הוא שיחק במועדון במשך 7 עונות זכה עם המועדון בשתי אליפויות.

הפועל רמת-גן גבעתיים 
בשנת 2013 עזב ברוסו את מימוסאס לטובת הפועל רמת-גן גבעתיים מהליגה הלאומית. ב-1 באוגוסט 2013 ערך את הופעת הבכורה שלו במועדון, כששיחק 33 דקות בתיקו 0-0 נגד אשטוריל במסגרת מוקדמות הליגה האירופית לעונת . ב-9 בספטמבר ערך את הופעת הבכורה שלו בליגה הלאומית, כששיחק 81 דקות בניצחון 1–3 על מכבי אחי נצרת במסגרת המחזור הראשון. ב-28 בפברואר 2014 הבקיע את שער הבכורה שלו במועדון, שער בדקה ה-47 בניצחון 0–2 על מכבי יבנה במסגרת המחזור ה-26 בליגה. ב-3 במאי הבקיע צמד שערים בניצחון 1–3 על הפועל עפולה במסגרת המחזור הפלייאוף העליון של הליגה הלאומית. הוא סיים את עונתו הראשונה בישראל עם 30 הופעות ליגה ו-3 שערים. בעונת  שמר על מאזן דומה, וערך 30 הופעות ליגה, בהן הבקיע ארבעה שערים.

עונת  הייתה עונת השיא בקריירה של ברוסו. בתחילת חודש ינואר 2016 הורשע ברוסו בהעלבת שופט והורחק ל-3 משחקים בפועל ו-3 משחקים נוספים על תנאי. הוא סיים את העונה כמבקיע המצטיין של הפועל רמת-גן גבעתיים, עם 16 שערים ב-31 הופעות ליגה, אך קבוצתו סיימה במקום השלישי בליגה וכשלה בהעפלה לליגת העל.

עירוני קריית שמונה 
ב-22 במאי 2016 סיכם ברוסו ל-3 שנים בעירוני קריית שמונה מליגת העל.

מכבי פתח תקווה 
ב-15 במאי 2018 חתם לשנה במכבי פתח תקווה מליגת העל. בעונת 2018/2019 היה שותף בירידת הקבוצה לליגה הלאומית.

תארים 
מימוסאס
אליפות חוף השנהב (2): 2009, 2010

קישורים חיצוניים

הערות שוליים 

כדורגלנים מחוף השנהב
קשרי כדורגל מחוף השנהב
כדורגלני מימוסאס
כדורגלני הפועל רמת גן
כדורגלני עירוני קריית שמונה
כדורגלני מכבי פתח תקווה
ספורטאים איווארים בישראל
ספורטאים זרים בבנגלדש
כדורגלנים זרים בישראל
איווארים שנולדו ב-1989